**ZAPISNIK**

**s 34. sjednice Školskog odbora OŠ fra Pavla Vučkovića – Sinj**

**održane 03. travnja(srijeda) 2019. godine u Školi,**

**s početkom u 13, 00 sati.**

Od mogućih 7 članova sjednici su nazočni članovi: Ana Jagnjić Župić, Marija Malkić, Jasminka Munivrana, Ivica Žanko, , nije prisustvovao opravdano Boris Vučković, Toni Jagnjić i Boro Galić. Sjednici su također prisutni Nikola Vučković–ravnatelj, Boris Kulić-tajnik škole.

Zapisničar je tajnik škole

Utvrđeno je postojanje kvoruma, predsjednica je predložila dnevni red.

**DNEVNI RED:**

1. Verifikacija zapisnika s 33. sjednice Školskog odbora, (izvjestitelj: predsjednica ŠO)
2. Usvajanje prijedloga novog Statuta škole, (izvjestitelj : ravnatelj)
3. Davanje prethodne suglasnost za zasnivanje radnog odnosa djelatnika-učitelja razredne nastave sukladno sprovedenom natječaju, (izvjestitelj:ravnatelj)

Ad1) Nakon što je pročitala Zapisnik s 33. sjednice ŠO, predsjednica je otvorila raspravu.

Na Zapisnik nije bilo primjedbi te je isti usvojeni jednoglasno.

Ad2) Ravnatelj i tajnik su upoznali članove Školskog odbora u vezi sa statutom škole. Iako je prijedlog novog statuta bio usvojen te je poslan Županiji na davanje prethodne suglasnosti, svi statuti koji su trebali biti na Županijskoj sjednici su skinuti s dnevnog reda te je svim školama poslana uputa koje izmjene statuta usvojiti. Radi se o tome da županija zahtijeva da se u tekstu statuta, a koji se odnosi na izbor ravnatelja uvrsti zakonski tekst koji se tiče iskustva rada na projektima, a što se boduje pri izboru ravnatelja. Članovima ŠO su prezentirane izmjene i u papirnom obliku dostavljen je novi prijedlog statuta koji sadrži podebljane dijelove nastalih izmjena.

Nakon usvajanja prijedloga novog Statuta isti će biti dostavljen osnivaču na prethodnu suglasnost.

Nakon rasprave Školski odbor jednoglasno donosi

**ODLUKU**

**Utvrđuje se donošenje novog Statuta Škole u tekstu njegovog nacrta koji je u cijelosti prihvaćen i upućuje se osnivaču – Splitsko dalmatinskoj županiji na davanje prethodne suglasnosti.**

Ad3) Ravnatelj je objasnio cjelokupnu situaciju o radnom mjestu učitelja razredne nastave. Dobili smo sve potrebne suglasnosti za raspisivanje natječaja.

Ravnatelj je predočio kompetencije predloženog kandidata i traži prethodnu suglasnost o zasnivanju radnog odnosa s Petrom Jukić, magistrom primarnog obrazovanja na određeno puno radno vrijeme sukladno provedenom natječaju na mjestu učitelja razredne nastave. Podnosi pisani Zahtjev za davanje suglasnosti na odluku o zasnivanju radnog odnosa:

* Učitelja razredne nastave na određeno puno radno vrijeme, za **Petru Jukić, magistru primarnog obrazovanja**

Školski odbor je jednoglasno dao suglasnost ravnatelju za zasnivanje radnog odnosa.

Školski odbor donosi

**ODLUKU**

**Daje se prethodna suglasnost Školskog odbora ravnatelju Škole o zasnivanju radnog odnosa:**

* Učitelja razredne nastave na određeno puno radno vrijeme, za **Petru Jukić, magistru primarnog obrazovanja.**

Sjednica zaključena u 13, 30 sati

Klasa: 003-06/19-01/06

Urbroj: 2175-13-08-19-2

Sinj, 04. travnja 2019. godine

Zapisničar: Predsjednica

Boris Kulić, mag. iur. Ana Jagnjić Župić, prof

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_